
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλοΟ και δημιουργία ζώ¬ 
νης παραλίας στη θέση ΚΑΒΟΣ Δήμου Ιθάκης Ν. 
Κεφαλληνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ανακαθορισμός ορίων, κατηγοριοποίηση και καθορι¬ 
σμός όρων και περιορισμών δόμησης του οικισμού 
Αγίου Προκοπίου Κοινότητας Αγίου Προκοπίου Ν. 
Κέρκυρας. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 890 (1) 

Καθορισμός των ορίων του αιγιαλού και δημιουργία ζώνης 
παραλίας στη θέση ΚΑΒΟΣ Δήμου Ιθάκης Ν. Κεφαλλη¬ 
νίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: 

α) Του άρθρου 13 του Ν. 1078/1980, και 
β) Του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του 
Κεφαλαίου Β' της 0.208/181/ 26.4.1982 (ΦΕΚ 214/ 
26.4.1982 τεύχος Β') κοινής απόφασης των Υπουργών 
Προεδρίας της Κυβέρνήσεως και Οικονομικών «Αναμόρ¬ 
φωση Συλλογικών Οργάνων Γνωμοδοτικής και Αποφασι¬ 
στικής Αρμοδιότητας του Υπουργείου Οικονομικών». 

3. Την από 27.1.1993 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας», που καθόρισε τα όρια του αιγιαλού και της πα¬ 
ραλίας στην περιοχή ΚΑΒΟΣ ΔΗΜΟΥ ΙΘΑΚΗΣ και το από 
ΣΕΠΤΕΜΒΡΙ01991 με κλίμακα 1:5000 τοπογραφικό διά¬ 
γραμμα του ΝΙΚΟΛΑΟΥ Β. ΕΞΑΡΧΟΥ, μηχανικού τοπο¬ 


γράφου, που θεωρήθηκε την 4.2.1993 από τη Δ/νση Τε¬ 
χνικών Υπηρεσιών της Νομαρχίας Κεφαλληνίας και συνο¬ 
δεύει την έκθεση της προαναφερόμενης Επιτροπής. 


4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο αριθ. Φ. 5445/361/92/ 
10.6.92 έγγραφό του. 


5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α71955) «περί διοικητικής αποκε- 
ντρώσεως», σε συνδυασμό με τις διατάξεις του από 
28.6.1955 Β.Δ. «περί εξαιρέσεως από της κατά το άρθρο 
1 παράγραφος 1 του Ν. 3200/1955 αρμσδιότητος των 
Νομαρχών, αντικειμένων τινων αρμσδιότητος του Υπουρ¬ 
γού Οικονομικών», του Β.Δ. 704/1970 και του άρθρου 1 
παράγραφος 5 του Π.Δ. 71 /25.2.1984, σχετικά με τη με¬ 
ταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές αρχές διανομαρ- 
χιακού επιπέδου, αποφασίζουμε: 


Επικυρώνουμε την από 17.1.1993 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από Σεπτέμβριο 1991 
τοπογραφικό διάγραμμα, που την συνοδεύει, το οποίο συ¬ 
ντάχτηκε από τον ΝΙΚΟΛΑΟ ΕΞΑΡΧΟ μηχανικό, με κλί¬ 
μακα 1:5000 και θεωρήθηκε την 11.3.1992 από τη Διεύ- 
θυνηση Τεχνικών Υπηρεσιών της Νομαρχίας ΚΕΦΑΛΛΗ¬ 
ΝΙΑΣ, επί του οποίου η πιο πάνω Επιτροπή με κόκκινη 
γραμμή καθόρισε τα όρια του αιγιαλού, στη θέση ΚΑΒΟΣ 
ΔΗΜΟΥ ΙΘΑΚΗΣ και με κίτρινη γραμμή τα όρια της παρα¬ 
λίας στην ίδια θέση. 


Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευτούν στην Εφη¬ 
μερίδα της Κυβερνήσεως. 

Ιθάκη, 2 Μαρτίου 1993 

Ο Νομάρχης 

ΣΤ. ΠΟΛΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
του άρθρου 74 του Π.Δ. 636/77 Νομού Κεφαλληνίας. 
Καθορισμός για πρώτη φορά των ορίων του αιγιαλού 
και παραλίας στην θέση «ΚΑΒΟΣ» εκτός σχεδίου πό- 
λεως Βαθύ Ιθάκης. 


Στο Αργοστόλι σήμερα 27.1.93 ημέρα Τετάρτη οι υπο- 
γράφοντες: 

1) Παπανικολάου Γεράσιμος Προϊστάμενος ΔΟΥ Ιθά¬ 
κης. 

2) Παναγιωτακος Αλέξανδρος αναπληρωτής Λιμενάρ¬ 
χης Ιθάκης ως μέλος. 

3) Τζανετάτου Ιλαριανή Πολιτικός Μηχανικός ΔΤΥΝ 
Κεφ/νίας ως μέλος αποτελούντες την Επιτροπή καθορι¬ 
σμού των ορίων αιγιαλού και παραλίας, σύμφωνα με τις 
διατάξεις του άρθρου 74 του Π.Δ. 636/77 που συγκλή¬ 
θηκε ύστερα από σχετική πρόταση του Προέδρου της. 

Λαβόντες υπόψη: 

1) Την σχετική αίτηση του ενδκκρερόμενου Διονυσίου 
Δρακάτου με την οποία ζητά τον καθορισμό του αιγιαλού 
και παραλίας μπροστά από την ιδιοκτησία του. 

2) Τα συνταχθέντα από τον Τοπογράφο Μηχανικό Νικό¬ 
λαο ΕΠΑΡΧΟ τοπογραφικά και υψομετρικά διαγράμματα 
της παραπάνω περιοχής τον Σεπτέμβριο 1991 σε μια πινα¬ 
κίδα σε κλίμακα 1:500, ελεγμένα για την ακρίβεια της 
αποτύπωσης κατά το εφικτό από τον Τοπογράφο Μηχα¬ 
νικό της ΔΤΥΝ Νικόλαο Κώστα την 11.3.92 και θεωρη¬ 
μένα από τον Δντή Τεχν. Υπηρεσιών την ίδια ημερομηνία, 
όπως ο νόμος ορίζει. 

3) Τις διατάξεις του Α.Ν. 2344/40 όπως τροποποιήθηκε 
και συμπληρώθηκε μεταγενέστερα καθώς και την σχετική 
μ' αυτόν Δικαστηριακή και Διοικητική Νομολογία. 

Την αντίληψη που δημιουργήθηκε κατά την επιτόπια 
μετάβαση μας στην παραπάνω θέση, σχετικά με το πλάτος 
της βρέχόμενης ξηρός από το χειμέριο κύμα και με τα 


λοιπά συναφή στοιχεία ήτοι: 

α) Την μορφολογία του εδάφους. 

β) Την κατάσταση του θαλάσσιου χώρου 

γ) Το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό στην ίδια θέση αι- 
γιαλού και παραλίας. 

δ) Τον αριθμό Φ. 544.5/361/92/αρ. σχ. 842/10.6.92 
έγγραφο Τ.Ε.Ν. 

ε) Το ύψος του χειμερίου κύματος σε συνάρτηση με το 
ανάπτυγμα πελάγους στην θέση αυτή, αποφασίζουμε: 

1) Καθορίζουμε επί του ως άνω τοπογραφίκού διαγράμ¬ 
ματος. 

α) Την οριογραμμή του αιγιαλού δια συνεχώς ερυθρός 
πολυγωνικής γραμμής αποτελούμενης από τις κορυφές 
(1,2,3,4,5,6,7,8) της οποίας οι κορυφές εξασφαλίζονται 
από τα σταθερά σημεία. 

β) Την οριογραμμή της παραλίας δια συνεχώς κίτρινης 
πολυγωνικής γραμμής αποτελούμενης από τις κορυφές 
(1 \2\3',4\5\6\7\8') της οποίας οι κορυφές εξασφαλίζο¬ 
νται από τα σταθερά σημεία. 

Καθορίζεται ζώνη παραλίας πλάτους 15 μέτρων στο 
τμήμα έμπροσθεν των κορυφών του αιγιαλού 1,2,3 και 4 
που έχουν ηπιώτερες εγκάρσιες κλίσεις και βρίσκεται 
πλησιέστερα της πόλης «Βαθύ» Ιθάκης και πλάτους 20 μέ¬ 
τρων στο υπόλοιπο τμήμα για να εξυπηρετηθούν οι σκοποί 
του άρθρου 7 παραγρ. 1 του Α.Ν. 2344/40. Συγκεκριμένα 
απαιτείται ζώνη παραλίας τέτοιου πλάτους έτσι ώστε να 
είναι δυνατή η μελλοντική κατασκευή ενός παραλιακού 
δρόμου και συνεπώς να μπορούν να αξιοποιηθούν όλα τα 
παραθαλάσσια ακίνητα. 

2) Εντός της λωρίδας της παραλίας υπάρχει το κτίσμα 
των παλαιών Σφαγείων εντός της ιδιοκτησίας Δρακάτου, 
όπως φαίνεται στο σχετικό τοπογραφικό διάγραμμα, το 
οποίο δεν εξαιρείται από την ζώνη της Παραλίας. 

Η Επιτροπή 

Ο Πρόεδρος 


Τα Μέλη 


ΓΙΑ ΤΗΝ ΧΑΡΑΞΗ ΤΗΣ ΓΡΑΜΜΗΣ ΑΙΠΑΛΟΥ · ΠΑΡΑΛΙΑΣ 
ΛΟΡΙΔΑΣ 500 ΜΕΤΡΟΝ ΣΤΗΝ ΙΔΙΟΚΤΗΣΙΑ ΔΙΟΝΥΣΙΟΝ ΔΡΑΚΑΤΟΤ 
ΣΤΗ ΘΕΣΗ 'ΚΑΒΟΣ,. ΕΚΤΟΣ ΣΧΕΔΙΟΥ ΠΟΥΕΟΣ ΙΘΑΚΗΣ 


ΕΦΗΜΕΡ1Σ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 











ΓΙΑ ΤΗΝ ΧΑΡΑΞΗ ΤΗΣ ΓΡΑΜΜΗΣ ΑΙΓΙΑΛΟΥ - ΠΑΡΑΛΙΑ] 
ΛΩΡΙΔΑΣ 500 ΜΕΤΡΩΝ ΣΤΗΝ ΙΔΙΟΚΤΗΣΙΑ ΔΙΟΝΥΣΙΟΥ ΔΡΑΚ 
ΣΤΗ ΘΕΣΗ *ΚΑΒΟΣ, ΕΚΤΟΣ ΣΧΕΔΙΟΥ ΠΟΛΕΟΣ ΙΘΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ/2276 (2) 

Ανακαθορισμός ορίων, κατηγοριοποίηση και καθορισμός 

όρων και περιορισμών δόμησης του οικισμού Αγίου 

Προκοπίου Κοινότητας Αγίου Προκοπίου Ν. Κέρκυ¬ 
ρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ181 Δ'/ 
3.5.85) «περί τρόπου καθορισμού ορίων οικισμών της χώ¬ 
ρας μέχρι 2000 κατοίκους κατηγορίες αυτών και καθορι¬ 
σμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών 
στους οποίους ανατέθηκε σχετική μελέτη στα πλαίσια του 
προγράμματος των ανοικτών πόλεων, που αφορούν στο 
προσδιορισμό των ορίων του υπ' όψη οικισμού. 

3. Τα πληθυσμιακά στοιχεία των δύο τελευταίων απο- 
γραφών του κράτους της ΕΣΥΕ. 

4. Τις ιδιαιτερότητες που παρουσιάζει ο οικισμός. 

5. Την υπ’ αριθμ. 4/5.3.93 απόφαση του Κοινοτικού 
Συμβουλίου 

θ. Την υπ’ αριθμ. (5) θέμα 7ο γνωμοδότηση του Συμ¬ 
βουλίου ΧΟΠ Ν. Κερκύρας, αποφασίζουμε: 

1. Όριο οικισμού 

Ανακαθορίζουμε τα όρια του οικισμού Αγίου Προκοπίου 
με στοιχεία 1,2,3,4,5,6,7,8,9,10,11,12,13,14,15, 
16,1 και 17 έως 33 όπως αυτά φαίνονται στο συνοδευτικό 
της παρούσας σχεδιάγραμμα σε κλίμακα 1:5000 και που 
αποτελεί αναπόσπαστο τμήμα της απόφασης αυτής και 
που συντάστηκαν βάσει στοιχείων χάρτων με επιτόπια συ¬ 
μπλήρωση. 

2. Όροι δόμησης 

α. Αρτιότητα: Άρτια και οικοδομήσιμα θεωρούνται τα οι¬ 
κόπεδα εντός των παραπάνω ορίων τα οποία έχουν ελάχι¬ 


στο εμβαδόν 750 τμ για το συνεκτικό τμήμα και 1500 για 
το μη συνεκτικό τμήμα. 

β. Κατά παρέκλιση εντός των ορίων του οικισμού θεω¬ 
ρούνται άρτια και οικοδομήσιμα τα οικόπεδα με όποιο εμ¬ 
βαδόν είχαν στις 3.5.1985 ημέρα δημοσίευσης του από 
24.4.85 Π.Δ/τος. 

γ. Πριν από οποιαδήποτε κατάτμηση οικοπέδων εντός 
των ορίων του οικισμού, θα πρέπει να θεωρείται το σχε¬ 
τικό τοπογραφίκό διάγραμμα από το τμήμα Πολεοδομίας 
και Π.Ε. της Νομαρχίας ώστε να εξασφαλίζεται η συνέχεια 
των υπαρχόντων κοινοχρήστων χώρων και η δημιουργία 
νέων κοινοχρήστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Π.Δ/ 
τος. 

δ. Κατά τα λοιπά ισχύουν τα οριζόμενα και οι Γενικοί 
όροι δόμησης που προβλέπονται στο από 24.4.85 Π. Δ/ 
γμα (ΦΕΚ Δ/3.5.85). 

3.0 οικισμός Αγίου Προκοπίου κατατάσσεται στις εξής 
κατηγορίες 

Α. Βαθμός προστασίας: Αξιόλογος - παραδοσιακός 
(σχετική η υπ’ αριθμ. ΤΠ/7468/ 14.9.92 απόφαση Νο¬ 
μάρχη). 

Β. Δυναμικότητα: Στάσιμος 

Γ. Βαθμός διασποράς: Δυναμικός 

Δ. Μέγεθος: Μεσαίος 

4. Ακροτελεύταιο Άρθρο (κάλυψη Δαπάνης) 

Από τις διατάξεις αυτής της Απόφασης δεν προκαλείται 
δαπάνη σε βάρος του προϋπολογισμού της Κοινότητας 
Αγίου Προκοπίου ή του Ελλ. Δημοσίου ή οιουδήποτε Νομι¬ 
κού Προσώπου του Δημοσίου. 

Η παρούσα με το σχεδιάγραμμα οριοθέτησης οικισμού 
που την συνοδεύει να δημοσιευθεί στην Εφημερίδα της 
Κυβερνήσεως. 

Κέρκυρα, 23 Μαρτίου 1993 

Ο Νομάρχης 
ΘΕΟΦΙΛΟΣ ΒΑΣΙΛΕΙΟΥ 




























